Emma Kantanen on tehnyt pelejä niin Roviolla kuin Pekingissä. Tasa-arvo on Suomessa monessa asiassa pidemmällä kuin Kiinassa, mutta pelialalla tilanne on päinvastainen.

Emma Kantanen tekee piirroksensa suoraan digitaaliseen muotoon.­

”Se on heti huutomerkki, kun on nainen pelialalla”, sanoo Emma Kantanen. Hän istuu olohuoneessaan Espoon Tapiolassa, pukeutuneena mustiin puvunhousuihin ja valkoiseen kauluspaitaan, ja kertoo aina rakastaneensa sukupuolirooleilla leikittelyä.